Αρχικά, πρέπει να εξετάσεις διάφορους παράγοντες για να καταλήξεις στον τύπο της τηλεόρασης που θα σε βολέψει. Συγκεκριμένα:
1. Διαστάσεις Οθόνης
Οι διαστάσεις είναι από τα βασικά κριτήρια για να επιλέξεις μια οθόνη. Για το σαλόνι, μπορείς να επιλέξεις μια οθόνη από 49-75 ίντσες ανάλογα με το μέγεθος του χώρου σου. Άρα, με βάση την απόσταση που θα παρακολουθείς θα επιλέξεις και το ιδανικό μέγεθος.
2. Ανάλυση Οθόνης
Όσο περισσότερα εικονοστοιχεία (pixels) έχεις στην τηλεόραση, τόσο πιο λεπτομερής θα εμφανιστεί η εικόνα στην οθόνη. Οι βασικές επιλογές σε τηλεοράσεις είναι τρεις. Οι τηλεοράσεις HD Ready με ανάλυση 1366x768 pixel, οι τηλεοράσεις Full HD με ανάλυση 1920 x 1080 και οι σύγχρονες τηλεοράσεις 4Κ UHD με ανάλυση 3840 x 2160.
3. Τύπος Panel
Κατά την αγορά μιας τηλεόρασης, οι τηλεοράσεις OLED (Organic Light-Emitting Diode) φαίνονται πολύ ελκυστικές λόγω της εντυπωσιακής απόδοσής τους. Ωστόσο, υπάρχουν και οι QLED (Quantum Dot Light-Emitting Diode), που προσφέρουν μια εναλλακτική λύση τόσο στις ακριβές τηλεοράσεις OLED όσο και στις φθηνότερες τηλεοράσεις LED.
4. Σχήμα Οθόνης
Μπορείς να επιλέξεις ανάμεσα σε κυρτή ή επίπεδη τηλεόραση. Το βασικό πλεονέκτημα της κυρτής οθόνης είναι ότι καλύπτει περισσότερο το οπτικό πεδίο.